

**ประกาศองค์การบริหารส่วนตำบลด่านสวี**

**เรื่อง บัญชีรายการที่ดินและสิ่งปลูกสร้าง (ภ.ด.ส. 3) ประจำปี 2565**

……………………………………………….

 อาศัยอำนาจตามมาตรา 30 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ระเบียบกระทรวงมหาดไทย ว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 หมวด 4 ข้อ 23 และกระทรวงมหาดไทย เรื่อง การดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ข้อ 5 เมื่อพนักงานสำรวจได้ดำเนินการสำรวจที่ดินและสิ่งปลูกสร้างภายในเขตองค์กรปกครองส่วนท้องถิ่นแล้ว ให้องค์กรปกครองส่วนท้องถิ่นจัดทำบัญชีรายการที่ดินและสิ่งปลูกสร้าง โดยต้องแสดงประเภท จำนวน ขนาดที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็นแก่การประเมินภาษี และให้ประกาศบัญชีดังกล่าว ณ สำนักงานหรือที่ทำการขององค์กรปกครองส่วนท้องถิ่น หรือสถานที่อื่นตามที่เห็นสมควร เป็นเวลาไม่น้อยกว่า 30 วัน พร้อมทั้งจัดส่งบัญชีรายการดังกล่าวให้ผู้เสียภาษีแต่ละรายตามประกาศบัญชีดังกล่าว

 องค์การบริหารส่วนตำบลด่านสวี ได้จัดทำแบบบัญชีที่ดินและสิ่งปลูกสร้าง (ภ.ด.ส.3) เรียบร้อยแล้ว จึงขอแจ้งให้ผู้เสียภาษีตรวจสอบรายการที่ดินและสิ่งปลูกสร้างตามบัญชีแนบท้ายประกาศนี้ หากปรากฏว่าข้อมูลไม่ถูกต้องตามความเป็นจริง ขอให้ผู้เสียภาษียื่นคำร้องเพื่อขอแก้ไขแบบบัญชีรายการที่ดินและสิ่งปลูกสร้าง (ภ.ด.ส.3) ภายใน 15 วัน ณ กองคลัง องค์การบริหารส่วนตำบลด่านสวี ในวันเวลาราชการ หรือสอบถามเพิ่มเติมได้ที่หมายเลขโทรศัพท์ 077 - 538143

 จึงประกาศมาเพื่อทราบโดยทั่วกัน

ประกาศ ณ วันที่ 12 เดือน พฤศจิกายน พ.ศ. ๒๕๖4

 (นายธานินทร์ ประดับการ)

 ปลัดองค์การบริหารส่วนตำบลด่านสวี ปฏิบัติหน้าที่

 นายกองค์การบริหารส่วนตำบลด่านสวี